काळेश्वरी मंदिर

1. **About The Temple**

**काळेश्वरी मंदिर अन्नदान छत्र हे पुण्यातील शांततामय वारजे माळवाडी परिसरात वसलेले एक पवित्र आणि आध्यात्मिक मंदिर आहे.**

**श्री. मच्छिंद्र महाराज वाळंज यांनी पुण्यातील वारजे माळवाडी या भागामध्ये महाकालीचे भव्य देवालय उभे केले, स्वतःच्या गृहस्थ जीवनामध्ये प्रत्येक जण स्वतःचे घर असावे स्वतःकडे संपत्ती यावी, परंतु श्री. मच्छिंद्र महाराज वाळंज यांनी या विचाराला तिलांजली देवून, स्वतःच्या मालकी हक्काची खरेदी करून घेतलेली जमीन मंदिरासाठी देऊन त्या ठिकाणी हे भव्य देवालय उभारण्यात आले.**

**श्री. मच्छिंद्र महाराज वाळंज यांनी वीस वर्षे स्वतःच्या राहत्या घरामध्ये भगवतीची आराधना केली परंतु याला मूर्त स्वरूप देण्यासाठी आणि अखंड भक्तांसाठी या मंदिराची स्थापना करण्यात आली कोजागिरी पौर्णिमेच्या दिवशी या मंदिराचे भूमिपूजन संपन्न झाले. ज्या जागेवर आता मंदिर उभे आहे ती जागा पूर्वी श्री. मच्छिंद्र महाराज वाळंज यांची होती आणि सुमारे तीन ते चार वर्षे ती गायीचा गोठा म्हणून वापरली जात होती. जिथे सामान्य लोक आपल्या घरातील एका कोपऱ्यात देवघरासाठी जागा ठेवतात, परंतु श्री. मच्छिंद्र महाराज वाळंज यांचा असा विश्वास होता की देवासाठी मोठी आणि भव्य जागा असावी. फक्त घरात पूजा न करता, आदिमायाशक्तीचे एक आढळ प्रतीक निर्माण करावे, जे भविष्यातील पिढ्यांसाठी भक्ती आणि धर्माचे प्रतीक राहील, असा विचार होता. या पवित्र विचारातून मंदिर बांधण्याच्या स्वप्नाला नवजीवन मिळाले.**

1. **Architecture –**

**भूमिपूजनाच्या कार्यक्रमानंतर कोरोना महामारीच्या काळात सुद्धा तब्बल १० महिन्यांमध्ये आपल्या मंदिराचे काम पूर्ण झाले. अनेक लोकांचे म्हणणे असते की तीन-चार वर्ष काम चालू असेल तरीही मंदिर बांधून पूर्ण होत नाही. पन भगवतीची इच्छा तसेच गुरुवर्यांच्या आशिर्वादाने मंदिराचे निर्विघ्नपणे कोणतेही संकट न येता स्वःखर्चातून मंदिर निर्मितीचे काम पूर्ण झाले.**

**मंदिराची जागा ही पूर्ण २००० चौरस फूट असून मंदिराची बांधणी ही पूर्णपणे दक्षिणात्य पद्धतीची आहे. बाहेरील बाजूस मोठी दगडाच्या भिंतीची तटबंदी आहे. त्याच मंदिरामध्ये आपल्याला छत्रपती शिवाजी महाराजांचेही मंदिर पहायला भेटेल.ज्या राजामुळे आपल्या महाराष्ट्रात मंदिरे आहेत त्या राजांच मंदिर करून नित्य पूजा व्हावी ह्या उद्देशाने छत्रपतींचे हि मंदिर निर्माण केले आहे. त्याचप्रमाणे येथे श्री काळभैरव, श्री विजयमारुती व छत्रपती शिवाजी महाराज यांच्या मूर्ती प्रतिष्ठापित केलेल्या आहेत.**

**ह्या काळेश्वरी मंदिरात भगवतीची सेवा तर होतेच त्याप्रमाणे अनेक समाजकार्य धार्मिक कार्य तसेच ध्यान साधना कार्य असे अनेक प्रबोधनात्मक कार्य केले जाते.**

1. **गर्भगृह**

**मंदिरातील देवीचा गाभारा हा १४ फूट लांब १० फूट रुंद असून तेथे सुंदर सुबक असे भगवतीचे**

**सागवानी नक्षीकामातील तीन स्थाने आहेत. जि अगदी सुबक कोरिवकामात आहेत.**

**गर्भगृहामध्ये मुख्य स्थानी दक्षिणेश्वरी काली मातेची सुंदर अशी चतुर्भुज मुर्ती आहे. ही पाषाणमूर्ती प्राण प्रतिष्ठापित केलेली आहे. त्याच प्रमाणे तिच्या दोन्ही बाजूलाच अखंड महाराष्ट्राची कुलस्वामिनी**

**श्री तुळजाभवानी माता व श्री मांढरदेवी काळूबाई माता यांची चलित स्थापना केलेली आहे. तसेच याच**

**गर्भगृहामध्ये श्री खंडोबा महाराज व श्री मळगंगा माता यांची चलित स्थापना केली आहे.**

**जी मुख्य दक्षिणेश्वरी कालीमातेची मुर्ती आहे ती चतुर्भुज अगदी सुंदर सुबक आहे. भगवतीच्या**

**एका हातात खड्‌ग एका हातात मुंड तसेच एक वरदमुद्रा व एक अभयमुद्रा आहे.**

**व ती श्री शिवशंकराच्या हृदयस्थानावर उभी आहे. ज्याप्रमाणे मुळ कोलकत्ता येथे देवीची मूर्ती आहे तसेच भगवतीचे रूप आपल्याला येथे पाहायला मिळेल. ही चतुर्भुज मूर्तीची उंची ३.५ फूट असून देवीचा कृष्णवर्ण आपल्या डोळयांचे पारण फेडतो**.

1. **IMPORTANT DATES-**
2. **१३ जानेवारी २०२५**

**शाकंभरी पौर्णिमा -**

**संध्याकाळ देवीची महाआरती**

1. **१९ फेब्रुवारी २०२५**

**छत्रपती शिवाजी महाराज जयंती –**

**विशेष कार्यक्रम**

1. **२६ फेब्रुवारी २०२५**

**महाशिवरात्री –**

**पहाटे देवीजींना व महादेवांना अभिषेक व विशेष अलंकार महापूजा व श्री कालभैरव अभिषेक पूजन.**

1. **१७ मार्च २०२५**

**फाल्गुन कृ ३ –**

**तिथीप्रमाणे छत्रपती शिवाजी महाराज जयंती निमित्त विशेष कार्यक्रम**

1. **३० मार्च २०२५**

**चैत्र शु. १**

**गुढीपाडवा व चैत्र नवरात्री प्रारंभ - सकाळी कालीमाता घटस्थापना.**

1. **१२ एप्रिल २०२५**

**चैत्र पौर्णिमा –हनुमान जयंती (सकाळी श्री विजय-मारुती अभिषेक महापुजा)**

1. **१० जुलै २०२५**

**आषाढ पौर्णिमा / गुरुपौर्णिमा-**

**देवीला विशेष अलंकार पुजा ,संपूर्ण दिवसभर अन्नदान महाप्रसाद**

1. **२१ ऑगस्ट २०२५**

**श्रावण कृ १३**

**म्ह‌णजेच शिवरात्री या तिथीवर मंदिरात देवीस्थापनेच्या वर्धापन दिनानिमित्त देवीचा शाही विवाह सोहळा**

1. **२२ सप्टेंबर २०२५**

**आश्विन शुद्ध १ –**

**शारदीय नवरात्र : घटस्थापना व नवरात्रीत ९ दिवस रोज देवीला विशेष अलंकार पूजा.**

1. **६ ऑक्टोबर २०२५**

**अश्विन पौर्णिमा / कोजागिरी पौर्णिमा –**

**विशेष अलंकार पूजा, अन्नदान, देवीचा जागर व दूध उकळण्याचा कार्यक्रम.**

1. **२० ऑक्टोबर २०२५**

**अश्विन कृ.१४ नरक चतुर्दशी (दीपावली):**

**सायंकाळी भव्य कालीपूजन व हवन, महाआरती व महाप्रसाद.**

1. **५ नोव्हेंबर २०२५**

**कार्तिक पौर्णिमा / त्रिपुरारी पौर्णिमा - सायंकाळी दीपोत्सव**

1. **१२ नोव्हेंबर २०२५**

**कार्तिक कृ. ८ –**

**कालाष्टमी : कालभैरव जयंती, सायंकाळी महाभिषेक पूजा, हवन व नाथांचे भंडार**

1. **२१ नोव्हेंबर २०२५**

**मार्गशीर्ष शु. १ –**

**मार्तंडभैरव षड्‌रात्रोत्सवारंभ श्री मल्हारी मार्तंड खंडोबा घटस्थापना.**

1. **२६ नोव्हेंबर २०२५**

**मार्गशिर्ष शु ६ –**

**चंपाषष्ठी : दुपारी १२ वाजता श्री खंडोबा घटस्थापना, तळी भंडार व महाप्रसाद..**

1. **४ डिसेंबर २०२५**

**मार्गशिर्ष पौर्णिमा –**

**श्री दत्त जयंती : सायंकाळी देवीचा जागर व श्री यल्लम्मा देवी बांगडी वाढवण्याचा कार्यक्रम.**

**POOJA DETAILS –**

1. **दुग्धाभिषेक पूजा**

**(दर शनिवारी सकाळी ०७ ते ०९)**

**त्यात अभिषेकचे सामान भक्तांनी आणावे भक्तांना मंदिराकडून श्रीफळ व प्रसाद देण्यात येईल**

**(आधी बुकिंग करणे आवश्यक)**

1. **अभिषेक वस्त्र महापूजा**

**(दर शनिवारी सकाळी ०७ ते ०९)**

**त्यात भक्तांनी देवीला हार, गजरे, फळे व लाल रंगाची साडी ओटी आणावी.ह्या पुजेसाठी अभिषेकचे हतर साहित्य मंदिराकडे राहिल. भक्तांना मंदिराकडून श्रीफळ, प्रसाद, व देवीजींना प्रतिमा देण्यात येईल.**

**(आधी बुकिंग करणे आवश्यक)**

1. **कुंकुमार्चन अभिषेक महापूजा**

**(बुकिंग केल्यानंतर मुहुर्त चांगला दिवस पाहून दिवस / वेळ ठरवला जाईल)**

**अभिषेकासाठी लागणारे सर्व साहित्य त्याचप्रमाणे देवीसाडी साडी, फळे, नैवद्य तसेच ११ किलो शुद्ध हळदीयुक्त कुंकु मंदिराकडे राहिल. भक्तांना मंदिराकडून श्रीफळ, प्रसाद तसेच देवीजींना कुंकुमार्चन केलेले कुंकु व प्रतिमा देण्यात येईल**

* **अभिषेक पुजेला त्याचप्रमाणे हवनासाठी येणाऱ्या भाविक भक्तांना नाश्त्याची सोय मंदिराकडे राहील.**
* **भाविक भक्तांहस्ते देवीला अभिषेक पुजा व कालीहवन दर शनिवारी मंदिरात होईल. किंवा इतर कोणत्याही शुभ प्रसंगी हवन पूजा करायची असेल तर बुकिंग करणे आवश्यक आहे.कोणत्या पध्दतीची हवन पूजा करायची आहे. त्यानुसार वेळ व दक्षिणा अवलंबून राहिल.**

**मंदिर भुमिपुजन तारिख**

**३१ ऑक्टोबर २०२० कोजागिरी कोजागिरी पौर्णिमा.**

**मंदिर देवी स्थापना व कलशारोहन कार्यक्रम.**

**२९ ऑगस्ट २०२१**

**३० ऑगस्ट २०२१**

**११ ऑगस्ट २०२१**

**म्हणजेच श्रावण कृ सप्तमी । अष्टमी । नवमी.**

**मंदिराचे दैनंदिन वेळापत्रक -**

* **रोज देवीजींना नित्यस्नान – सकाळी ०७ वाजता.**
* **सकाळची नित्य आरती – सकाळी ०९ वाजता.**
* **दुपारी ०१ वाजता देवीजींना नैवद्य महाभोग. मंदिर दर्शनासाठी बंद राहील.**
* **सायं.०५ वाजता निर्माल्य विसर्जन, देवीची पूजा व देवीचे मंदिर दर्शनासाठी खुले होईल.**
* **सायंकाळची आरती :– सायं.०७ वाजता.**
* **रात्री ०९ वाजता देवीजींना नैवद्य महाभोग.**

**त्यानंतर पुन्हा एकदा मंदिर दर्शनासाठी बंद राहील.**

* **दर शनिवारी सकाळी ०७ ते ०९ देवीला अभिषेक पूजा.**
* **प्रत्येक महिन्यात दर अमावस्येला सायं.०७ वाजता देवीला अभिषेक पूजा.**
* **त्यानंतर भाविक भक्तांना देवीची माहिती व्हावी यासाठी धार्मिक ग्रंथ त्याचप्रमाणे देवीची अनेक स्तोत्र, देवी महात्म तसेच धर्माब‌द्दल जनजागृतीचा कार्यक्रम होईल.**
* **त्यानंतर रात्री ८:३० वाजता देवीची महाआरती व प्रसाद वितरण.**
* **रविवारी मंदिर संपूर्ण वेळ खुले राहते**
* **मंदिर बंद: दुपारी १:00 ते सायं. ५:00 (सोमवार ते शनिवार)**

HOMEPAGE

**2020**

**११ ऑक्टोबर २०२० रोजी कोजागिरी पौर्णिमेच्या मुहूर्तावर काळेश्वरी मंदिर अन्नदान छत्राचा भूमिपूजन समारंभ आयोजित करण्यात आला होता.**

**गुरुवर्य व त्यांच्या आई वडिलांच्या हस्ते भूमिपूजन समारंभ पार पाडला आणि हि मंदिराच्या पवित्र प्रवासाची सुरुवात ठरली.**

**2021**

**कलशारोहण व मूर्ती स्थापना.**

**२९, ३० आणि ३१ ऑगस्ट २०२१ रोजी मंदिरात दक्षिणेश्वरी काली मातेच्या मूर्तीची स्थापना आणि कलशारोहण कार्यक्रम पार पडले.**

**गर्भगृह सागवान लाकडाच्या कोरीव कामाने सजवले गेले आणि श्री तुळजाभवानी माता, श्री खंडोबा महाराज, व श्री मळगंगा मातेच्या आकर्षक प्रतिष्ठानांनी समृद्ध झाले.**

**2022**

**मंदिराची पूर्णता व रचना**

**कोरोना महामारीमुळे झालेल्या विलंबानंतरही, स्वयं-निधी आणि दैवी कृपेने मंदिर १० महिन्यांत पूर्ण झाले.**

**२,००० चौरस फूट क्षेत्रफळावर पसरलेले हे मंदिर दक्षिण भारतीय स्थापत्यशैलीने तयार करण्यात आले असून, भव्य दगडी किल्लेबंदी आणि लाकडी कोरीव कामाने सजलेले आहे.**

**2023**

**दैनिक सेवा व अन्नदान छत्र**

**अन्नदान छत्राची स्थापना 'अन्न दानम महा दानम' या श्रद्धेला धरून दररोज मोफत प्रसाद देण्यासाठी करण्यात आली.**

**2024**

**धर्माचा आधारस्तंभ म्हणून मंदिर**

**पूर्वीच्या गायीच्या गोठ्यापासून ते पवित्र मंदिरापर्यंत, हे मंदिर आता आदिमायाशक्ती आणि सामूहिक भक्तीचे प्रतीक आहे.**

**ते केवळ पूजा स्थळ नसून येणाऱ्या पिढ्यांसाठी श्रद्धा, सेवा आणि आध्यात्मिक वाढीचा वारसा म्हणून उभे आहे.**

DONATION –

🌟 **श्रद्धेची पूर्ती, सेवेसाठी कृती** 🌟

**काळेश्वरी मंदिर देवीच्या भक्तांसाठी म्हणजे केवळ पूजेचे स्थळ नसून श्रद्धा, संस्कार आणि सामूहिक उन्नतीचे केंद्र आहे. येथे दरवर्षी अन्नदान, शिक्षण सहाय्य, धार्मिक कार्यक्रम आणि सांस्कृतिक उपक्रमांची परंपरा जपली जाते.**

**या प्रत्येक उपक्रमामागे आपले निःस्वार्थ सहकार्य आणि प्रेम असते. आपण दिलेली एक छोटीशी देणगीही अनेक गरजूंसाठी मोठा आधार ठरते – ती बनते अन्नाचा घास, शिक्षणाचा प्रकाश आणि भक्तीचा मार्ग. दान केल्यानंतर आपल्याला काळेश्वरी अन्नदान छत्र मंदिराकडून अधिकृत पावती मिळेल.**

**🏦 देणगीसाठी तपशील:**

* **बँक: ICICI बँक**
* **खाते नाव: काळेश्वरी मंदिर अन्नदान छत्र प्रतिष्ठान**
* **खाते क्रमांक: ०३७५०१०७४३५५**
* **IFSC कोड: ICIC0000035**
* **शाखा: वारजे - माळवाडी पुणे.**